Majalisar dokokin Ghana ta zartar da dokar ‘ yancin samun bayanai (RTI) a ranar 26 ga watan Maris na shekara ta 2019. Ya samu amincewar shugaban kasa a ranar 21 ga Mayun, shekara ta 2019 kuma ya fara aiki a watan Janairun shekara ta, 2020. Kafin zartar da shi, masu ruwa da tsaki daban-daban sun yi imanin jinkirin da aka samu wajen zartar da kudurin dokar shine don ba da damar keɓance wasu muhimman bayanai da ke da alaƙa da manufofin gwamnati waɗanda suke da niyyar ɓoyewa ga jama'a (Akoto, 2012). Wannan kudiri dai shi ne baiwa ‘yan kasa damar rike gwamnati domin tabbatar da cewa an samu daidaito a harkokin tafiyar da kasar. 'Yancin samun bayanai ba wani sabon abu ba ne a nahiyar Afirka. Sweden ta fara karbe ta a 1766 da Finland a shekara ta 1951. A cikin shekaru 20 da suka gabata, kasashen Afirka da dama sun amince da wadannan dokokin, wanda ke nuni da amincewar cewa gaskiya wani muhimmin sharadi ne na demokradiyya. A halin yanzu kashi 24% na kasashen Afirka sun amince da dokar.